Empordà Visible – Pimpampum
Exposició al Museu de l’Empordà (Figueres) dins el cicle Interactiu, del 28 d’octubre al 16 de Novembre de 2008.
Empordà visible vol posar de manifest com internet, i especialment les xarxes socials, han facilitat la dissolució de la frontera entre l’àmbit públic i el privat, afavorint que els seus usuaris hi publiquin tot allò que els passa portes endins.
D’aquesta manera es genera una altra Història: la que no està basada en els fets públics rellevants d’un indret sinó la que resulta de la suma de les petites històries quotidianes que aporten un gran nombre d’individus.
En el taller pretenem generar aquesta visió no oficial de l’entorn empordanès a partir del rastreig de xarxes socials: mostrar públicament allò que normalment no s’explicava però que també conforma l’entorn i la identitat empordanesa.
Per tant, es tractarà de seleccionar i ordenar el material obtingut per dotar-lo de sentit, creant un gran collage de fotografies, videos i textos, a la vegada que servirà de marc de discussió sobre el concepte de privacitat a la xarxa.
http://www.ictlogy.net